Liga majstrov UEFA 2020/2021

Liga majstrov UEFA 2020/2021 bol 66. ročník popredného európskeho futbalového turnaja v Európe, ktorý organizuje UEFA a 29. ročník, odkedy bola premenovaná z Pohára majstrov európskych krajín na Ligu majstrov UEFA.
Finále sa odohralo na štadióne Estádio do Dragão v Porte (Portugalsko). Druhý rok po sebe tak bolo odložené finále z Atatürkovho olympijského štadióna v Istanbule, kde sa malo pôvodne odohrať najprv finále Ligy majstrov UEFA 2019/2020, potom finále sezóny 2020/2021. V oboch ročníkoch bolo hostiteľstvo odložené kvôli pandémii covidu-19.
Vo finále Chelsea zdolala Manchester City 1:0 a zopakovala tak svoj triumf zo sezóny 2011/2012. Víťaz Ligy majstrov UEFA 2020/2021 sa automaticky kvalifikoval do skupinovej fázy Ligy majstrov UEFA 2021/2022 a taktiež získal právo hrať proti víťazovi Európskej ligy UEFA 2020/2021 v Superpohári UEFA 2021.
Obhajca trofeje, Bayern Mníchov, vypadol vo štvrťfinále.
Priradenie asociačných tímov.
Ligy majstrov UEFA 2020/2021 sa zúčastnilo celkom 79 tímov z 54 z 55 členských asociácii UEFA (s výnimkou Lichtenštajnska, ktoré neorganizuje domácu ligu). Poradie združení založené na koeficientoch krajín UEFA sa použilo na určenie počtu zúčastnených tímov pre každú asociáciu:
Asociačný rebríček.
Účastnícke miesta pre Ligu majstrov UEFA 2020/2021 boli rozdelené podľa koeficientu UEFA z roku 2019, do ktorého boli započítané výsledky klubov danej krajiny v európskych pohárových súťažiach od sezóny 2014/2015 do sezóny 2018/2019 vrátane.
Rozdelenie.
Toto je predvolený postupový zoznam.
Tímy.
Štítky v zátvorkách ukazujú, ako sa každý tím kvalifikoval na miesto svojho počiatočného kola:
2., 3. a 4. predkolo boli rozdelené na Majstrovskú časť (MČ) a Nemajstrovskú časť (NČ).
Harmonogram.
Program súťaže bol nasledujúci (všetky žrebovania sa konali v sídle UEFA v švajčiarskom Nyone, pokiaľ nie je uvedené inak). Turnaj sa mal pôvodne začať v júni 2020, ale kvôli pandémii COVID-19 v Európe bol odložený do augusta. Výkonný výbor UEFA oznámil nový harmonogram 17. júna 2020.
Všetky kvalifikačné zápasy, okrem 4. predkola, sa hrali na jeden zápas, jeden tým hral doma, o čom rozhodol žreb (okrem predkvalifikačného kola, ktoré sa hralo na neutrálnom mieste), a hrali sa za zatvorenými dverami.
Kvalifikácia.
Predkvalifikačné kolo.
Žrebovanie predkvalifikačného kola sa uskutočnilo 17. júla 2020, 12:00 SELČ. Semifinále sa hralo 8. augusta a finále 11. augusta 2020, pričom všetky zápasy sa odohrali na Colovray Stadium v švajčiarskom Nyone.
Víťaz finálového kola postúpil do 1. predkola, zatiaľ čo porazení oboch semifinálových zápasov a finálového kola vstúpili do 2. predkola Európskej ligy UEFA 2020/2021.
1. predkolo.
Žrebovanie pre 1. predkolo sa uskutočnilo 9. augusta 2020, 12:00 SELČ. Zápasy sa odohrali 18. a 19. augusta 2020.
Tímy, ktoré prehrali sa presunuli do 2. predkola Európskej ligy UEFA 2020/2021.
2. predkolo.
Žrebovanie pre 2. predkolo sa uskutočnilo 10. augusta 2020, 12:00 SELČ. Zápasy sa odohrali 25. a 26. augusta 2020. 
Z porazených tímov z Majstrovskej časti sa dva tímy, konkrétne Tirana a Ludogorec Razgrad, ktoré boli vybraté podľa losovania, presunuli do 4. predkola Európskej ligy UEFA 2020/2021 (Majstrovská časť), ostatných osem tímov sa presunulo do 3. predkola Európskej ligy UEFA 2020/2021 (Majstrovská časť); porazení z Nemajstrovskej časti sa presunuli do 3. predkola Európskej ligy UEFA 2020/2021 (Hlavná časť).
3. predkolo.
Žreb 3. predkola sa uskutočnil 31. augusta 2020, 12:00 SELČ. Zápasy sa odohrali 15. a 16. septembra 2020.
Porazení z Majstrovskej časti sa presunuli do 4. predkola Európskej ligy UEFA 2020/2021 (Majstrovská časť); porazení z Nemajstrovskej časti sa presunuli do skupinovej fázy Európskej ligy UEFA 2020/2021.
4. predkolo.
Žreb 4. predkola sa uskutočnil 1. septembra 2020, 12:00 SELČ. Prvé zápasy sa odohrali 22. a 23. septembra, odvetné zápasy 29. a 30. septembra 2020.
Porazení z Majstrovskej aj Nemajstrovskej časti sa presunuli do skupinovej fázy Európskej ligy UEFA 2020/2021.
Skupinová fáza.
V skupinovej fáze hralo celkom 32 tímov: 26 tímov, ktoré vstúpili do tejto etapy turnaja, a šesť víťazov 4. predkola (štyria z Majstrovskej časti, dvaja z Nemajstrovskej časti).
32 tímov bolo rozdelených do ôsmich skupín po štyroch s tým rozdielom, že tímy z tej istej asociácie nemohli byť v jednej skupine. Pri žrebovaní boli tímy umiestnené do štyroch košov na základe nasledujúcich princípov (predstavených od sezóny 2015/2016):
V každej skupine tímy hrali proti sebe doma a vonku. Víťazi skupín a druhí postúpili do osemfinále, zatiaľ čo tímy z tretieho miesta sa zúčastnili šestnásťfinále Európskej ligy UEFA 2020/2021.
İstanbul Başakşehir, Krasnodar, Midtjylland a Rennes sa po prvýkrát predstavili v skupinovej fáze Ligy majstrov.
Vyraďovacia fáza.
Vo vyraďovacej fáze hrali tímy proti sebe v každej fáze dva zápasy, doma a vonku, okrem finále, ktoré sa hralo na jeden zápas. Mechanizmus žrebovania pre každé kolo bol nasledovný:
Osemfinále.
Žreb osemfinále sa konal 14. decembra 2020. Prvé zápasy sa hrali 16., 17., 23., a 24. februára, druhé zápasy 9., 10., 16. a 17. marca 2021.
Štvrťfinále.
Žreb štvrťfinále sa konal 19. marca 2021. Prvé zápasy sa hrali 6. a 7. apríla, druhé zápasy 13. a 14. apríla 2021.
v - pravidlo gólov vonku.
Semifinále.
Žreb semifinále sa konal 19. marca 2021, hneď po žrebovaní štvrťfinále. Prvé zápasy sahtali 27. a 28. apríla, druhé zápasy 4. a 5. mája 2021.
Finále.
Finále sa odohralo na štadióne Estádio do Dragão v Porte (Portugalsko). Žreb sa konal 19. marca 2021, po štvrťfinálovom a semifinálovom žrebovaní, aby určil "domáci" tím pre administratívne účely.
Štatistiky.
Štatistiky nezahŕňajú kvalifikačné zápasy.